CELEX: 62008CN0259
Language: et
Date: 2008-06-17 00:00:00
Title: Kohtuasi C-259/08: 17. juunil 2008 esitatud hagi — Euroopa Ühenduste Komisjon versus Kreeka Vabariik

15.8.2008   
            
            
               ET
            
            
               Euroopa Liidu Teataja
            
            
               C 209/32
            
         17. juunil 2008 esitatud hagi — Euroopa Ühenduste Komisjon versus Kreeka Vabariik
   (Kohtuasi C-259/08)
   (2008/C 209/48)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja D. Recchia)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei võtnud vastu kõiki vajalikke meetmeid, et võtta täielikult ja/või õigesti siseriiklikku õigusesse üle direktiivi 79/409/EMÜ loodusliku linnustiku kaitse kohta (1) artikli 3 lõigetest 1 ja 2, artikli 4 lõikest 1, artiklist 5 ning artikli 8 lõikest 1 tulenevad kohustused, siis on Kreeka Vabariik rikkunud nimetatud sätetest tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Komisjon uuris Kreeka Vabariigi poolt direktiivi 79/409/EMÜ siseriiklikku õigusesse ülevõtmiseks võetud meetmete kooskõla ühenduse õigusega. Kontrolli tagajärjel ilmnes, et mõningaid direktiivi sätetest ei olnud täielikult ja/või õigesti üle võetud.
            
         
               2.
            
            
               Eelkõige väidab komisjon, et Kreeka Vabariik ei ole üle võtnud direktiivi 79/409/EMÜ artikli 3 lõiget 1, sest ta ei ole võtnud kõiki meetmeid, mis on vajalikud artiklis 1 osutatud linnuliikide elupaikade piisava mitmekesisuse ja suuruse säilitamiseks, hoidmiseks või taastamiseks.
            
         
               3.
            
            
               Komisjon leiab samuti, et direktiivi 79/409/EMÜ artikli 3 lõiget 2 ei ole täielikult ja õigesti üle võetud, sest ülevõttev akt ei võimalda kontrollida ala erikaitsealana klassifitseerimise seaduslikkust, see ei sisalda ühtegi sätet erikaitsealast väljaspool asuvate, kuid sellega piirnevate elupaikade kaitseks, ning lisaks sellele ei sisalda see ühtegi hävitatud biotoopide taastamise ja uute loomise küsimust käsitlevat sätet, mis kujutavad endast ometi direktiivi peamisi eesmärke.
            
         
               4.
            
            
               Komisjon rõhutab lisaks, et direktiivi 79/409/EMÜ artikli 4 lõiget 1 ei ole õigesti üle võetud, sest ei ole ette nähtud ühtegi alade erikaitsealadena klassifitseerimise formaalset menetlust, ei esine sõnaselget viidet või seost I lisa liikide ja erikaitsealade klassifitseerimise kohustuse vahel ning puudub viide kohustusele arvestada kaitstud liikide arvukuse arengutendentse ja muutumist.
            
         
               5.
            
            
               Komisjon märgib seejärel, et direktiivi 79/409/EMÜ artiklit 5 ei ole täielikult ja õigesti üle võetud, sest Kreeka õigusaktides ei sisaldu ühtegi liikide kaitse üldsätet nagu seda näeb ette direktiiv, vaid need soosivad jahti. Lisaks sellele ei ole üle võetud kaitstud liikide tahtliku tapmise või linnumunade tahtliku korjamise keeldu.
            
         
               6.
            
            
               Lõpetuseks väidab komisjon, et direktiivi 79/409/EMÜ artikli 8 lõiget 1 ei ole õigesti üle võetud, sest Kreeka õigusaktid ei sisalda kõigi massilist või mittevalikulist püüdmist või tapmist võimaldavate või liigi paigutist kadumist põhjustada võivate vahendite, viiside ja seadiste kasutamise keeldu.
            
         
               7.
            
            
               Komisjon leiab seetõttu, et Kreeka Vabariik ei ole täielikult ja/või õigesti võtnud siseriiklikku õigusesse üle direktiivi 79/409/EMÜ loodusliku linnustiku kaitse kohta artikli 3 lõigetest 1 ja 2, artikli 4 lõikest 1, artiklist 5 ning artikli 8 lõikest 1 tulenevaid kohustusi.
            
         
      (1)  EÜT L 103, lk 1; ELT eriväljaanne 15/01, lk 98.